## Guia de sol·licitud d’accés a dades confidencials amb finalitats científiques

### Dades identificatives de la persona sol·licitant

1. Investigador/a responsable (o investigador/a principal)

Noms i cognoms, càrrec, afiliació (organisme), adreça postal on es fa la recerca i adreça postal/adreça electrònica/telèfon de contacte de la persona sol·licitant.

1. Altres investigadors/res amb accés a dades confidencials amb finalitats científiques

Noms i cognoms, càrrecs, afiliacions (organismes), adreça postal on es fa la recerca i les adreces postals/adreça electrònica/telèfons de contacte de cada investigador/a.

1. Persona de contacte del centre de recerca

Noms i cognoms, càrrec, afiliació, adreça postal/adreça electrònica/telèfon de contacte.

### Descripció detallada de la recerca proposada

1. Context i objectiu de la recerca proposada

Descripció sintètica del context i objectius de la recerca que es pretén dur a terme, amb un èmfasi especial en l’ús i la utilitat prevista de la informació continguda en les dades requerides que són objecte de la sol·licitud. També s’han d’especificar els motius pels quals els objectius de la recerca no es poden assolir sense l’accés i tractament de les dades confidencials. Al mateix temps, cal indicar l’estimació de temps prevista (en mesos) per fer ús de tota la informació que contenen els fitxers de dades confidencials sol·licitats.

Cal especificar si és imprescindible mantenir o establir identificadors individuals de cada registre per a l’anàlisi o per a qualsevol tractament posterior (pseudoanonimització). En qualsevol cas, cal indicar si és imprescindible disposar de la totalitat dels registres individuals i de la totalitat de les variables camps que conté el fitxer de dades que se sol·licita, als efectes de delimitar l’abast i proporcionalitat de la informació cedida per als propòsits de la recerca, inclosa la sèrie temporal, si s’escau.

En aquest context, cal indicar les preferències en relació amb possibles reduccions de la dimensió de la informació respecte a l’emmascarament o pertorbació d’algunes dades individuals. És convenient, per tant, ordenar el llistat de variables i camps per ordre de prioritat en relació amb la recerca que es durà a terme.

1. Tipus de tractaments previstos amb les dades cedides

Cal consignar el tipus de resultats numèrics o quantitatius que es preveuen publicar derivats de la recerca, sobretot pel que fa a noves taules de magnituds o freqüències, anàlisis multidimensionals o modelitzacions que puguin revelar la identitat d’individus únics, així com els estadístics addicionals que caracteritzaran les conclusions obtingudes.

A aquest fi, cal explicar els principals mètodes quantitatius o qualsevol altre tractament que s’aplicarà a les dades individuals objecte de la sol·licitud (aïlladament o amb altres dades), per tal de determinar les mesures de control de revelació estadística més favorables a la recerca prevista.

1. Altres fonts d’nformació estadístiques, administratives o privades disponibles

Cal indicar si es preveu fer algun tipus d’acarament, fusió o combinació de registres

individuals entre les diferents fonts o fitxers de dades ja disponibles, incloent-hi les dades

a les quals se sol·licita tenir accés.

En cas afirmatiu, cal especificar cadascuna de les fonts d’informació individuals (d’origen estadístic, administratiu o privat, ja sigui d’accés públic o restringit) de les quals ja disposa o disposarà l’investigador/a o equip d’investigació per a la recerca, referides a poblacions

idèntiques o semblants a la població descrita en el fitxer de dades.

1. Mesures de seguretat en l’emmagatzematge i tractament de les dades

Cal tenir en compte que, amb caràcter general, les dades confidencials han

d’emmagatzemar-se en un equip informàtic protegit per una contrasenya i l’accés ha d’estar restringit als investigadors/ores autoritzats/ades. Els resultats intermedis d’anàlisis que inclouen dades confidencials han d’emmagatzemar-se en un entorn protegit..

Cal especificar la seguretat física de les instal·lacions/dependències de l’entitat de recerca,

així com el seu sistema informàtic i, en particular, la que disposa o disposarà l’investigador/a o equip d’investigació per a la recerca.

1. Calendari de publicacions previstes per a la difusió de la recerca

Cal especificar el calendari de les principals fases previstes per a l’execució de la recerca,

indicant el termini establert per acabar-la. També cal detallar els mitjans i entorns previstos

(digitals o impresos) per difondre’n els futurs resultats, incloses les presentacions en

qualsevol format.